《题江寺禅和》
唐代·杜荀鹤

江寺禅僧似悟禅，坏衣芒履住茅轩。懒求施主修真像，

翻说经文是妄言。出浦钓船惊宿雁，伐岩樵斧迸寒猿。

行人莫问师宗旨，眼不浮华耳不喧。

作者简介：杜荀鹤(846～904)，唐代诗人。字彦之，号九华山人。汉族，池州石埭（今安徽石台）人。大顺进士，以诗名，自成一家，尤长于宫词。大顺二年，第一人擢第，复还旧山。宣州田頵遣至汴通好，朱全忠厚遇之，表授翰林学士、主客员外郎、知制诰。恃势侮易缙绅，众怒，欲杀之而未及。天祐初卒。自序其文为《唐风集》十卷，今编诗三卷。事迹见孙光宪《北梦琐言》、何光远《鉴诫录》、《旧五代史·梁书》本传、《唐诗纪事》及《唐才子传》。